ועדת החוקה, חוק ומשפט, כנסת 25, פרוטוקול מספר 252, 2024-02-08 00:00

שמחה רוטמן: אנחנו היום בדיון ברוויזיה, בהצעת חוק העבירות המינהליות (תיקון – הפחתת תוספת הפיגור על אי-תשלום קנס) התשפ"ג-2023 של חבר הכנסת יונתן משריקי, חבר הכנסת יוסף טייב, חבר הכנסת ינון אזולאי וחבר הכנסת רון כץ

שמחה רוטמן:      אנחנו נצביע על הרוויזיה

שמחה רוטמן:  מי בעד הרוויזיה? ירים את ידו – אחד

שמחה רוטמן:  מי נגד? אין נגד

שמחה רוטמן:  מי נמנע? אין נמנעים

שמחה רוטמן:  הרוויזיה התקבלה ואנחנו פתחנו את החוק מחדש

שמחה רוטמן:      הצבעה     אושר     וממילא התווספו לנו הצעת חוק עבירות מנהליות (תיקון – הפחתת תוספת הפיגור על אי-תשלום קנס), התשפ"ג-2023

שמחה רוטמן:  של חה"כ עטאונה יוסף

שמחה רוטמן:      והצעת חוק העבירות המינהליות (תיקון – הפחתת תוספת הפיגור על אי-תשלום קנס) התשפ"ד-2024 – של חה"כ אחמד טיבי

שמחה רוטמן:      שצריכות להיות ממוזגות לתוך הצעת החוק

שמחה רוטמן:  זאת אומרת, אנחנו ניקח את שתי ההצעות החוק הטרומיות הללו נמזג אותן

שמחה רוטמן:  בדיוק הגיע

שמחה רוטמן:  אתה רוצה לומר משהו לפני שאני מצביע על המיזוג של הצעת החוק שלך?     

אחמד טיבי: אני מסכים למיזוג

שמחה רוטמן: אוקיי

שמחה רוטמן:  מצוין

טליה ג'מאל: זה מיזוג לפי סעיף 79(ג) מה שאומר שזה בסמכות הוועדה ולא - - - הכנסת

שמחה רוטמן: בסמכות הוועדה כי אנחנו לפני קריאה ראשונה

שמחה רוטמן:  אבל נוסח הקריאה הראשונה כמו הנוסח שאנחנו נקריא עוד מעט

טליה ג'מאל: נכון

שמחה רוטמן: הכל יתגבש לתוך נוסח אחד

טליה ג'מאל: רגע, אני אקריא את השמות והמספרים שיהיה גם מסודר לפרוטוקול

טליה ג'מאל:       אנחנו מדברים על המיזוג של הצעת החוק שבה אנחנו דנים 2415/25 עם הצעת חוק העבירות המנהליות (תיקון – הפחתת תוספת הפיגור על אי-תשלום קנס), התשפ"ד-2024

טליה ג'מאל:  פ/4166/25 של חה"כ אחמד טיבי

טליה ג'מאל:      ועם הצעת חוק עבירות מנהליות (תיקון – הפחתת תוספת הפיגור על אי-תשלום קנס), התשפ"ג-2023

טליה ג'מאל:  פ/3253/25 של חה"כ עטאונה יוסף

שמחה רוטמן: שנכנס ממש עכשיו ברגעים אלה

טליה ג'מאל: לפני קריאה ראשונה לפי סעיף 79(ג) לתקנון הכנסת

שמחה רוטמן: ואנחנו נצביע על הנושא הזה

שמחה רוטמן:  מי בעד המיזוג? ירים את ידו –  3

שמחה רוטמן:  מי נגד? אין מתנגדים

שמחה רוטמן:  מי נמנע? אין נמנעים

שמחה רוטמן:  אני קובע שהצעות החוק מוזגו

שמחה רוטמן:          הצבעה     אושר     ואנחנו נעסוק עכשיו בנוסח המשולב של שלושת ההצעות הללו ואני מקווה מאוד שיאושר לקריאה הראשונה בקרוב מאוד

שמחה רוטמן:      בדיון הקודם היה לנו דיונים וויכוחים לגבי עניין הערכות התקציביות

דן בן סימון: דיונים לא ויכוחים

שמחה רוטמן: איתך – דיונים, ועם אחרים – ויכוחים

שמחה רוטמן:  בסופו של דבר אנחנו באנו בדברים, עשינו חישובים וגם קיבלנו מידעים, גם משרד האוצר קיבל – מינויים, בירורים ודיווחים

ענת הר אבן: והתודה לדן

שמחה רוטמן: נכון

שמחה רוטמן:  אמרתי שאיתו היו רק דיונים

שמחה רוטמן:  בגלל שקוראים לו דן וגם לי קוראים דן – בינינו יש דיונים

שמחה רוטמן:      ולכן ההצעה תהיה כפי שדיברנו בדיון הקודם לפני אותן הערכות תקציביות שדנו בהן, שההסדר הוא כך: כאשר אדם לא משלם את חובו במועד, יוטל עליו מה שמכונה כפל קנס אך איננו כפל קנס, שהיום הוא 50%, זה יהיה 35% – זו הירידה

שמחה רוטמן:  אבל לאחר אותה נגיעה ראשונה של 35%, קרן החוב והתוספת הזאת של ה-35% תחשב כתוספת פיגורים לעניין כמו פסיקת ריבית והצמדה, ועל הקרן יתחיל מסלול החישוב של פסיקת ריבית והצמדה בהתאם למנגנון של חוק פסיקת ריבית והצמדה החל מאותו יום

שמחה רוטמן:      נכון? זה הסיכום שעליו דובר

שמחה רוטמן:  תיכף נקריא את הנוסח שלו

שמחה רוטמן:  להבנתי לסיכום הזה נמסרה הערכה תקציבית מעודכנת ממשרד האוצר, שאם אנחנו עוברים למסלול החישוב הזה ונאמר אנחנו מחילים את זה על כלל הקנסות למעט נושא שאנחנו מכבדים בו את סמכותה של ועדת הכלכלה, נדון כרגע בעניינה

שמחה רוטמן:  שם הם בהליכי מעבר מ-50 ל-35

שמחה רוטמן:  אבל אנחנו מכבדים את סמכותה באופן חלקי, דהיינו – לגבי ה-50 וה-35 אנחנו משאירים את זה כרגע 50

שמחה רוטמן:  לגבי כלל החישוב של פסיקת ריבית והצמדה לאחר מכן – אנחנו מיישרים את הקו

שמחה רוטמן:  נכון?     

טליה ג'מאל: כן

טליה ג'מאל:  אני מציעה שאולי נקריא סעיף סעיף

שמחה רוטמן: קודם נסביר את ההיגיון ואז נעבור להקראת הסעיפים

שמחה רוטמן:  אנחנו מדברים על העקרונות וההקראה לאחר מכן

שמחה רוטמן:  העקרונות האלו כולם סביב השולחן רואים ומבינים

שמחה רוטמן:  כשנגיע לסעיפים כולל היישום הספציפי – נעבור סעיף-סעיף

שמחה רוטמן:  זה העיקרון

שמחה רוטמן:  לחשבון הזה נמסרה הערכה תקציבית מעודכנת שלפיה? משרד האוצר?     

אורלי ליימן עיני: אורלי ליימן, אגף תקציב במשרד האוצר

אורלי ליימן עיני:  צוהריים טובים

אורלי ליימן עיני:  לא מדובר בהצעת חוק תקציבית

שמחה רוטמן: מצוין, וכך יכתב גם בדברי ההסבר אם צריך, או שלא צריך

שמחה רוטמן:  אם לא תקציבי – לא כותבים, רק אם תקציבי – כותבים

טליה ג'מאל: אנחנו נכתוב במקרה הזה

שמחה רוטמן: נכתוב שמשרד האוצר מסר שאין מדובר בהצעת חוק תקציבית

שמחה רוטמן:  בסדר גמור

שמחה רוטמן:  עוד משהו משרד המשפטים?     

יפעת רווה: כן

יפעת רווה:  אני רק רוצה לומר שההצעה השניה של חוק הפרות תעבורה שאנחנו מדיינים עליה בוועדת הכלכלה, עדיין לא ברור מה הקבוצה שתהיה בה, מפני שיש את הקבוצה שהיא בהצעת החוק הממשלתית, אבל הוועדה – לפחות כרגע זה עוד לא הוחלט ולא היו הצבעות – רוצה לעשות שם שינויים

יפעת רווה:  למשל, היו אמירות שזה יחול רק על עבירות שאין בצדן ניקוד - -     

שמחה רוטמן: בסדר גמור

שמחה רוטמן:  אז עד השנייה והשלישית הנושא הזה יטופל, כרגע אנחנו משאירים את זה להם

שמחה רוטמן:  מה שהם יחליטו בסופו של דבר שאצלם – יחול הכלל שאצלם, ומה שהם יחליטו שלא אצלם – יחול הכלל הרגיל

יפעת רווה: מה שחשוב מבחינתנו שלא תהיה דלתה

שמחה רוטמן: לא תהיה דלתה

שמחה רוטמן:  זה יהיה הכלל

שמחה רוטמן:  זאת אומרת, אם יחליטו בסופו של דבר שהם מחילים את זה על 100% ממה שכרגע מוגדר אצלם, כמו שהיה בהצעת החוק הממשלתית  – את הדלתה נתקן בהתאם

שמחה רוטמן:  מה שהם יחליטו שלא אצלם – יחול הכלל שלנו

שמחה רוטמן:  זה הרציונל וזה המוסכם ואנחנו גם באנו בדברים עם הייעוץ המשפטי שלהם, הם מעודכנים על זה?     

טליה ג'מאל: של?     

שמחה רוטמן: של כלכלה

טליה ג'מאל: כן

טליה ג'מאל:  בוודאי

שמחה רוטמן: בסדר גמור

שמחה רוטמן:  מעבר לזה, אתמול דיברתי עם היושב-ראש אבל חשוב גם שהייעוץ המשפטי של הוועדה יזכור את זה

שמחה רוטמן:  גברתי היועצת המשפטית אנא עברי להקראה

טליה ג'מאל: הצעת חוק העונשין (תיקון מס'___) (הפחתת תוספת הפיגור על אי-תשלום קנס), התשפ"ד–2024     בגלל שהוועדה החליטה להרחיב בהסכמה על כל הדין הפלילי, אנחנו עושים את התיקון העיקרי בסעיף 67 לחוק העונשין

טליה ג'מאל:  שאליו עד כה הפנו גם חוק הסדר הדין הפלילי וגם חוק העבירות המנהליות, שעליהם דיברנו עד עכשיו

טליה ג'מאל:              	כאן זה רק להגיד את ההגדרות כדי שאחר כך יהיה ברור למה מתייחסים

טליה ג'מאל:          	המשמעות היא שאנחנו עושים אבחנה בין שני השלבים

טליה ג'מאל:  אנחנו אומרים ביום הראשון בסעיף קטן (א) יש תוספת פיגור חדשה לצורך העניין של 35% במקום מה שהיה עד היום – של 50%

טליה ג'מאל:  ואת כל המנגנון שכל חצי שנה מתווספים 5% נוספים מגובה הקנס – אנחנו מבטלים ומאותו יום אנחנו עוברים למודל של ריבית והצמדה

טליה ג'מאל:  זה אומר שהריבית השקלית מצטרפת באופן יומי מאותו יום שבו איחרתי בתשלום ודמי הפיגורים יצטרפו אחת לשלושה חודשים בהתאם למנגנון של פסיקת ריבית

שמחה רוטמן: הם לא מצטרפים לקרן ואין על זה - -      

דן בן סימון: לצורך הפרוטוקול

דן בן סימון:  ביום הראשון הוא לא מקבל, אחרי 90 יום הוא מקבל את ה-35%

טליה ג'מאל: אנחנו מדברים מהמועד הראשון שהיה לתשלום

דן בן סימון: לא, כי לאזרחים יש 90 יום לשלם את הקנס - -     

שמחה רוטמן: נכון, נכון

טליה ג'מאל: נכון

טליה ג'מאל:  מהמועד הראשון שבו איחרת את התשלום

שמחה רוטמן: ממועד הפירעון כהגדרתו

טליה ג'מאל: המועד הקבוע כאן קבוע כבר בכל מיני סעיפים שונים, גם הבאתי בפני חברי הכנסת נוסח משולב לנוחותכם

טליה ג'מאל:  בסדר?     

שמחה רוטמן: בסדר גמור

טליה ג'מאל: זה התיקון העיקרי בסעיף 67

טליה ג'מאל:           היום יש לנו את סעיף 17(א)(1) לחוק העבירות המנהליות שמאפשר במקרים מסוימים לשר המשפטים להפחית את תוספת הפיגור לעבירות מסוימות שקבועות בתוספת

טליה ג'מאל:  דנו בזה גם בדיונים קודמים, אנחנו מבינים שזה משהו שלא נעשה בו שימוש, שלמעשה התייתר לפני כמעט עשור שנה לאחר שזה נחקק בחוק ההסדרים, אבל ליתר ביטחון אנחנו משאירים את הסמכות הזאת, אנחנו לא נוגעים בה

שמחה רוטמן: הוא יכול להוריד, רק שהוא לא יוריד מ-50 הוא יוריד מ-35 כי הפננו ל-35

טליה ג'מאל: נכון

טליה ג'מאל:  אבל הוא גם לא יכול לגעת אחר כך בשלב השני, פסיקת ריבית תהיה בכל מקרה

שמחה רוטמן: הוא לא יכול להתעסק בפסיקת ריבית והצמדה

שמחה רוטמן:  הכל פה דרך אגב משיקולי מחשוב של דן

שמחה רוטמן:  כל מה שאנחנו דואגים כאן זה רק בשבילך

טליה ג'מאל: אז פסיקת ריבית תישאר ורק את ה-35 אפשר להפחית

טליה ג'מאל:      בזמנו נאמר שלקראת שנייה ושלישית תיבדק האפשרות אם בכלל למחוק את סעיף 17(א)(1), אבל את זה אני משאירה - - - ולמשרד המשפטים

שמחה רוטמן: בכל מקרה התוספת של דמי הפיגורים זה על קרן החוב ולא על ה-35

שמחה רוטמן:  זה ברור לנו

שמחה רוטמן:  כמו שאמרנו

דן בן סימון: אם אתה זוכר עשינו את זה כבר בכביש 6

שמחה רוטמן: נכון

שמחה רוטמן:  בסדר גמור

שמחה רוטמן:  תיקון חוק הסדר הדין הפלילי

טליה ג'מאל: מה שמונח בפניכם כאן – זה התיקון הטכני, וכאן אני מוסיפה: "ואולם לעניין הפרת התעבורה כהגדרתה בהצעת חוק הפרות תעבורה מינהליות התשפ"ב-2021"

שמחה רוטמן: היא מקריאה את הנוסח של מה שאמרנו, זה לא על העבירות המינהליות

שמחה רוטמן:  על מה שהולך בכלכלה

טליה ג'מאל: מה שהקראתי – נמצא בפניכם, מה שאני עכשיו מקריאה – לא נמצא בפניכם

טליה ג'מאל:  אני מקריאה ולאחר מכן אסביר וזה גם כפוף לתיקוני נוסח

ענת הר אבן: אין עדיין חוק כזה

טליה ג'מאל: אני יודעת, לכן ברשותכם אני עוד שניה אסביר

שמחה רוטמן: לכן היא מפנה להצעת חוק

טליה ג'מאל: לא, בהצעת חוק אנחנו לא נפנה להצעת חוק

שמחה רוטמן: אני יודע - - -     

טליה ג'מאל: "ואולם לעניין הפרת התעבורה כהגדרתה בהצעת חוק הפרות תעבורה מינהליות התשפ"ב-2021, ה"ח הממשלה ,1478 יקראו את סעיף 67א לחוק העונשין כך שבמקום 35 יבוא 50"

טליה ג'מאל:      כאמור הבקשה הבוקר של הוועדה וההסכמה בהקשר הזה הייתה שכל מה שנדון בוועדת הכלכלה במסגרת הצעת החוק "הפרות תעבורה מינהליות", יוחרג מההסדר שלנו ויוצא מהחסד"פ

טליה ג'מאל:  בגלל שזאת הגדרה שכרגע אין אותה ובשלב הזה אין לנו כל כך איך להתייחס אליה, אנחנו נפנה בהצעת החוק הזאת כאשר אנחנו מאשרים אותה לקריאה ראשונה למה שיש בכחול של וועדת כלכלה, לפי ההגדרה של הכחול

טליה ג'מאל:      כרגע הקראתי את זה כדי שיהיה לכולנו ברור על מה אנחנו מדברים

שמחה רוטמן: בפועל היא תעתיק את זה

טליה ג'מאל: בשלב הנוסח אנחנו נעתיק את זה ואנחנו נעשה את זה בצורה מסודרת, אבל המטרה הייתה שההסדר יהיה ברור

טליה ג'מאל:      אנחנו מדברים על הגדרה של הפרת תעבורה בוועדת הכלכלה לפי ההגדרה שיש שם

טליה ג'מאל:  ההגדרה שם מפנה לתוספת להצעת החוק ההיא עם בערך עשרה עמודים של פירוט העבירות

טליה ג'מאל:  כל האירוע הזה זה האירוע של - - - ואנחנו כרגע לקריאה ראשונה לא מחילים את ההצעה הזאת

טליה ג'מאל:  בסדר? מקובל?     

שמחה רוטמן: כן

טליה ג'מאל: ועכשיו אנחנו בסעיף התחילה והתחולה

אחמד טיבי: סליחה

אחמד טיבי:  יש שם בהצעה שנידונה בוועדת הכלכלה משהו שפוגע בהצעה הזאת?     

שמחה רוטמן: לא, להיפך אנחנו הרחבנו

שמחה רוטמן:  אנחנו התחלנו עם עבירות מינהליות, עשינו קנסות כדי לייצר איזשהו כלל ברור וגורף שמסתדר עם הכל

אלירן כהן: אחיד

שמחה רוטמן: אחיד

שמחה רוטמן:  יש חלק אחד שכרגע נדון בוועדת כלכלה, למעשה הוא התחיל לפנינו

שמחה רוטמן:  בינתיים הם בהכנה לקריאה שנייה ושלישית, אנחנו בהכנה לקריאה ראשונה

שמחה רוטמן:  בסופו של דבר צריך לוודא שקנס שהם מטפלים בו שהולך למסלול המנהלי יהיה כלל - -, גם בסוף כלל החישוב יהיה אותו כלל

שמחה רוטמן:  אבל מאחר והם כרגע מטפלים בזה, לא הגיוני שאנחנו בזמן שהם כבר עברו בראשונה והם בטיפול בשנייה ושלישית אנחנו - -

שמחה רוטמן:       בסופו של דבר באתי בדברים גם עם ביטן, כלל החישוב יהיה אותו כלל החישוב בהכל, רק ששם הם מכניסים חלק מהדברים לכלל של מנהלי ומה שהם לא מכניסים למנהלי יישאר פלילי ומה שיישאר פלילי יהיה אצלנו

אחמד טיבי: בואו ניתן דוגמאות כדי שהציבור יידע

אחמד טיבי:  החוק שלנו הוא על?      

טליה ג'מאל: אדוני, אני גם אסביר בעוד מילה וגם אני אתן דוגמאות

טליה ג'מאל:      אנחנו התחלנו מעבירות מינהליות, דיברנו על זה ארוכות בוועדה ובכל מסמכי ההכנה, אנחנו בדיון רביעי לדעתי אז כך שדילגנו פנימה

טליה ג'מאל:  אבל יש לנו שני סוגים עיקריים של עבירות במודל של ברירת משפט

טליה ג'מאל:  כמו שאנחנו מכירים ששוטר נותן לי דו"ח על אדום לבן – אני יכולה לבחור לשלם את הדו"ח או לבקש ללכת לבית המשפט

טליה ג'מאל:      האופן הזה של ברירת משפט מוסדר בשני חוקים עיקריים היום: חוק הסדר הדין הפלילי – מה שנקרא עבירות קנס, וחוק העבירות המינהליות – מה שנקרא עבירות מינהליות

טליה ג'מאל:  בפועל, בשני המקרים מדובר בעבירות פליליות לכל דבר ועניין

טליה ג'מאל:  כנראה שהסיבה היא היסטורית למה מוסדר מכוח כל אחד מהחוקים

טליה ג'מאל:  ההסדרים הם כמעט זהים

טליה ג'מאל:       למשל, חניתי באדום לבן – חס וחלילה אני לא אעשה דבר כזה, אבל נגיד וחניתי באדום לבן – אנחנו בחוק סדר הדין הפלילי

שמחה רוטמן: יש לך חיסיון מהפללה עצמית

טליה ג'מאל: לא, חוקקנו בסוף את חוק היסוד

שמחה רוטמן: ואם היינו מחוקקים?     

טליה ג'מאל: נגיד וחלילה חניתי באדום לבן – אני נמצאת בעולם של חוק סדר הדין הפלילי, מה שנקרא עבירת קנס

טליה ג'מאל:  לעומת זאת, נגיד והכנסתי אבוקה למגרש כדורסל – שזה צו אחר שדנו בו לא מזמן בוועדה – אז אני נמצאת בעולם של עבירה מינהלית לפי חוק העבירות המינהליות

טליה ג'מאל:      בפועל בשני המקרים אני יכולה לקבל קנס ואני יכולה להחליט – האם אני מודה באשמה ומשלמת אותו במקום, או מבקשת ללכת להישפט, ואז את כל הזכויות שיש לי בהליך פלילי אני מקבלת בצורה רגילה לחלוטין, הרשות צריכה להוכיח מעבר לספק סביר שעשיתי את העבירה ואם היא מצליחה להוכיח בפני בית המשפט – אני מורשעת

טליה ג'מאל:      זה ההסדר העקרוני שעליו דיברנו בהתחלה

טליה ג'מאל:  כאן אנחנו מסתבכים בשני רמות: עשינו פה החלה נוספת

טליה ג'מאל:  במסגרת דיוני הוועדה והדין ודברים שכל חברי הכנסת הגיעו עם הממשלה בימים האחרונים, אנחנו אומרים שאנחנו לא רוצים לעשות אבחנה בין המודל של ברירות משפט לפלילי באופן כללי

טליה ג'מאל:      כעמדה עקרונית של הוועדה כאן באו ואמרו "50% נראה לנו גבוה מדיי – תמיד בפלילי", ולכן לא משנה אם הקנס מוטל על-פי הנוסח הנוכחי, לא משנה אם הקנס מוטל במסגרת המודל הזה של ברירת משפט שמישהו מביא לי קנס, או שזה קנס שבסוף הליך פלילי בית משפט גזר עליי קנס במסגרת העונש בהליך פלילי רגיל לחלוטין, התוספת הראשונה הזאת תופחת מ-50% ל-35%

טליה ג'מאל:      אני רואה שהסנגוריה הגיעו היום, אני מניחה שהסנגוריה רוצים לברך על זה

טליה ג'מאל:  זה הדבר הראשון שעשינו וזה השינוי המשמעותי

שמחה רוטמן: אחרי מה שעשיתי אתמול בשביל הסנגוריה, קיבלתם פרגון ממני וגם משר המשפטים, באתם לאסוף עוד מחמאות

שמחה רוטמן:  הבנתי את האירוע

טליה ג'מאל: לא, להיפך הם באו לתת לכם מחמאות

שמחה רוטמן: הם באו להחזיר

טליה ג'מאל: זה אחד, וזאת ההרחבה המשמעותית שעשינו היום

טליה ג'מאל:  מה שתיארתי עכשיו זאת ההסדרה היום

טליה ג'מאל:  בלי קשר להסדרה היום, הממשלה לאורך שתי קנסות באה במגמה שאומרת שיש עבירות מסוימות שלא הגיוני שהן יהיו פליליות

טליה ג'מאל:  זה לא הגיוני שאם חניתי באדום לבן, אני מורשעת ונחשבת כעבריינית פלילית לכל דבר ועניין

טליה ג'מאל:  ולכן הממשלה מובילה מהלך של דה-פליליזציה, שאומרת שבעבירות מסוימות מסוג מאוד מסוים זה יקרא "הפרות מינהליות"

טליה ג'מאל:       זאת הצעת החוק שהשלב הראשון שלה נדון כרגע כהצעת חוק ממשלתית בוועדת הכלכלה וזה אומר שחלק מהדברים שהיום מוסדרים כעבירות קנס מכוח חוק סדר הדין הפלילי, אחרי שהצעת החוק הזאת תעבור הם יוסדרו כמשהו אחר מכוח חוק אחר

טליה ג'מאל:       נאמר והצעת החוק ההיא עוברת לפנינו, גם אין צורך בכלל בהחרגה הזאת כי זה כבר לא מוסדר מכוח הדר הדין הפלילי, אבל בגלל שהדברים נדונים במקביל אז כרגע בשלב הקריאה הראשונה אנחנו מפרידים, אומרים "מה שהם דנים בו שם, אני לא משנה את ההסדר"

טליה ג'מאל:  גם אם יהיה דלתה, נגיד והחוק שלנו יעבור חודש לפני החוק שלהם, בחודש הזה על אותם העבירות שהם דנים בהם זה יישאר 50%, ואחר כך כשהחוק שלהם ייחקק – כל ההסדרה עוברת להיות מכוח חקיקה אחרת

שמחה רוטמן: יהיה פער בכל מקרה של סעיף התחולה

שמחה רוטמן:  בסדר, הפער הזה ייסגר בין הראשונה, השנייה והשלישית

שמחה רוטמן:  כרגע, זה אצלם

טליה ג'מאל: זה האירוע העיקרי

טליה ג'מאל:  עכשיו אנחנו ממשיכים בהקראה בסעיף התחילה

טליה ג'מאל:  הכותרת תהיה "תחילה ותחולה"

טליה ג'מאל:                  לגבי יום התחילה, אני מקריאה ומסבירה - -     

שמחה רוטמן: בסדר, טליה בנחת, הכל בסדר

טליה ג'מאל: זה לגבי יום התחילה

טליה ג'מאל:  כרגע כמצע לדיון עדיין לא דנו לעומק בסעיפים הללו

טליה ג'מאל:  כמצע לדיון זה מה שהבאנו מטעם היו"ר

טליה ג'מאל:  הרעיון אומר שבגלל שאנחנו מדברים על מונחים של חוק פסיקת ריבית והצמדה, של התיקון - -     

שמחה רוטמן: ומנגנון שלשם הערכות למנגנון נתנו לכם זמן, וגם אם חלילה וחס תבקשו ארכה – אז נשנה את זה שם וזה יותאם גם פה, כי זה אותה התחולה ולא ייתכן שיהיה לכם מנגנון שאתם לא יודעים להפעיל אותו

יונתן מישרקי: עד מתי דובר שם, יולי?     

שמחה רוטמן: נובמבר?     

טליה ג'מאל: אוקטובר

טליה ג'מאל:  אין משמעות להוראות שלנו כאן בלי שהחוק ההוא ייכנס לתוקף, כי הוא מפנה למונחים שיש שם ולכן כרגע יום התחילה הוא מתואם

דן בן סימון: זו רק הקראה

שמחה רוטמן: כן כן

שמחה רוטמן:  זכותך לדון שמורה

טליה ג'מאל: רק הקראה ואז נדון

טליה ג'מאל:          כאן ב-(ב), אנחנו מדברים על קנס שכבר הוטל

טליה ג'מאל:  ביום שבו החוק הזה נכנס לתוקף קנס כבר הוטל עליי

קריאה: בתוך ה-90 יום, הוא עדיין לא קיבל - - -     

טליה ג'מאל: לא, לא בתוך ה-90 יום, אפילו הוטל עליי לפני שנה

שמחה רוטמן: לפני שנה כבר יש עליו ריביות, כבר יש עליו תוספות

טליה ג'מאל: ולא שילמתי אותו

טליה ג'מאל:  מהיום שהחוק הזה נכנס לתוקף - -     

שמחה רוטמן: שזה יום התחילה של ריבית והצמדה, הם יעשו את אותו ההסדר שעשינו בפסיקת ריבית והצמדה

שמחה רוטמן:  מאפסים את הקרן, לוקחים את כל מה שבפנים ומיישרים, לא מאפסים לא מפחיתים קנסות, ואז מעבירים אותו למסלול של פסיקת ריבית והצמדה

שמחה רוטמן:  וזה אומר שהוא ישלם פחות וגם כל שלושה חודשים ולא כל חצי שנה

טליה ג'מאל: במקום שהוא ישלם 5% נוספים בכל חצי שנה, מאותו רגע הוא משלם על מה שכבר נצבר לו את פסיקת הריבית

טליה ג'מאל:  שוב, זאת ההצעה כמצע לדיון

טליה ג'מאל:  העמדה שלנו כייעוץ משפטי, זאת ההצעה שלנו היא נראית לנו נכונה והיא גם תואמת תיקוני עבר בסעיף 67 לחוק העונשין

טליה ג'מאל:      אפשר לעשות פה הכרעה אחרת שאומרת לא יחול בכלל, אבל אנחנו מציעים כאן משהו - -     

שמחה רוטמן: בסדר

שמחה רוטמן:  אנחנו לפני ראשונה, עוד יש ראשונה, שנייה ושלישית, אבל בתור הצעת פתיח בעיני זה דבר נכון

שמחה רוטמן:  בואו נשמע בכל מקרה מה מטריד אתכם?     

ענת הר אבן: לגבי התחילה דן התייחס למה הרשות לא יכולה להיות ערוכה ביום הכניסה לתוקף של חוק פסיקת ריבית והצמדה, הערת נוסח לגבי התחולה, לפי מה שהוועדה מסבירה – הכוונה שלא יהיה בזה כדי לפגוע בתוספות פיגור שכבר התווספו

טליה ג'מאל: נכון

ענת הר אבן: אז שזה יהיה ברור כי הניסוח פה - -     

טליה ג'מאל: "שבהם התחייב אדם"

טליה ג'מאל:  זה פשוט הניסוח של התיקון הקודם של סעיף 67

שמחה רוטמן: זה ברור

טליה ג'מאל: אבל אפשר לתקן את זה בנוסח

ענת הר אבן: זה לא משנה, אבל כדאי שיהיה מאוד ברור

ענת הר אבן:  אני חושבת שאת סעיף התחולה אנחנו צריכים לנתח בתוך הבית, מה קורה אם – מה שכבר הוטל, מה שלא הוטל

ענת הר אבן:  מה שהוטל ועוד לא הצטבר

שמחה רוטמן: אין בעיה

שמחה רוטמן:  יהיה די והותר זמן לעשות את זה בין הראשונה לשנייה והשלישית

שמחה רוטמן:  אני מבטיח שאני לא ארשה לאף אחד להעלות טענת נושא חדש

ענת הר אבן: אז רק להגיד את עמדתנו, יש לנו עוד הרבה מה לעשות עם סעיף התחולה, לבדוק אותו וכו' וכו'     

שמחה רוטמן: בסדר גמור

שמחה רוטמן:  דן, למה אתה לא יכול להיערך?     

דן בן סימון: למרות שהיו"ר חושב שזה ככה - -     

שמחה רוטמן: חס ושלום

דן בן סימון: דן בן סימון אזרח ועובד ברשות האכיפה והגבייה

ענת הר אבן: עובד בכיר

שמחה רוטמן: הוא האזרח היחיד פה אגב בחדר

דן בן סימון: אני מברך על האחידות, כי חשוב לעשות את האחידות

שמחה רוטמן: כמה חיסכון תקציבי האחידות הזאת מייצרת לך?     

דן בן סימון: לי לא

שמחה רוטמן: אל תגיד ליד אורלי

שמחה רוטמן:  אל תספר לאורלי כי היא תיקח לך אותו ישר

שמחה רוטמן:  תראה את זה כמקור - - - לטובת דברים אחרים

דן בן סימון: אלה שני סעיפים שונים

שמחה רוטמן: להיפך, זה מעלה עוד, אני צריך עוד שלושה תקנים

שמחה רוטמן:  הרמתי לך

דן בן סימון: אני חושב שצריך את השינוי בכלל החישוב של הקנס, להפוך אותו מ-5% לפסיקת ריבית והצמדה

דן בן סימון:  אנחנו קודם כל רוצים לראות שפסיקת ריבית והצמדה אנחנו נעמוד באוקטובר, ואני לא רוצה לבוא אליך ולבקש - - -     

שמחה רוטמן: ואתה צריך עוד חודש להיערך לאחר מכן

יונתן מישרקי: אבל זה אותו מנגנון לא?     

שמחה רוטמן: לא, לא

שמחה רוטמן:  כי זה מעבר בין מנגנונים

שמחה רוטמן:  אנחנו הרי דיברנו על מעברי מנגנונים

שמחה רוטמן:  אלף, זה דיון בין ראשונה לשנייה ושלישית, אין טעם לנהל אותו כרגע

שמחה רוטמן:  אבל מעבר לזה הוא כולל - -, אם תגיד שאתה צריך עוד זמן, זה לא העניין

שמחה רוטמן:      אתה בכל מקרה עושה איחוד מנגנונים שפסיקת ריבית והצמדה עשתה לך שקלית וזה, תוסיף את זה check list

דן בן סימון: כן אבל כאן אני צריך לעשות מנגנון שלישי

שמחה רוטמן: בסדר

שמחה רוטמן:  אני יודע למה

שמחה רוטמן:  כי מה שעשינו לו בפסיקת ריבית והצמדה הכללית, אמרנו לו אתה תיקח הכל, סוגר בקופסה את כל מה שהיה עד עכשיו ותחשב

שמחה רוטמן:  יכול להיות שנגיד לו לעשות את אותו הדבר כאן, אני לא יודע, נדבר על זה בין הראשונה לשנייה ולשלישית, פה אנחנו לכאורה אומרים לו, קח רק את הקנס תפריד אותו מהתוספות שנעשו כבר – ה-50 פלוס 5 פלוס 5, על זה תעשה ריבית והצמדה ופיגורים, על זה אל תעשה כי זה אין עליו ריבית דריבית

שמחה רוטמן:  זה מייצר לו עוד מנגנון דלתה

שמחה רוטמן:  אני מבין על מה הוא מדבר מבחינה מחשובית

טליה ג'מאל: התוספות של החוק היום אמורות להיות רק על הקנס, לא על הקנס עם התוספות

דן בן סימון: היום ה-5%?     

ענת הר אבן: רק על הקנס

טליה ג'מאל: כן

טליה ג'מאל:  הוא אמור להיות על-פי חוק רק על הקנס

שמחה רוטמן: נכון, אבל התוצאה

שמחה רוטמן:  אני אומר שהוא צריך כאן כלל נוסף, לעשות אותו זה עוד חודש-חודשיים, זה לא העניין

שמחה רוטמן:  אבל בסדר

שמחה רוטמן:  אני אדבר על זה בין ראשונה לשנייה ושלישית

ענת הר אבן: אבל אני לא בטוחה שדן יגיע לכל הדיונים, אז תשמעו רק אותי

שמחה רוטמן: נראה לי שדן יודע שאני מבין את המחשוב ואת צרכיה מספיק

שמחה רוטמן:  תקבלו את הזמן הנדרש לעשות את הדלתה

שמחה רוטמן:  זה בסדר

שמחה רוטמן:  אני מבין למה הוא צריך דלתה

שמחה רוטמן:  יכול להיות שלטובת הפשטות כן נבוא ונגיד מה שהיה היה יישור קו כולל הזה, והוא יהיה הקרן חוב לצורך העניין כי עכשיו זה רק פסיקת ריבית והצמדה, כי אין 5, 5 ו-35

שמחה רוטמן:  יכל להיות שזה יהיה יותר נכון לעשות את זה

יונתן מישרקי: אני מבקש עדכון לפסיקת ריבית, נכניס אותה ביולי כדי שנהיה ערוכים עד נובמבר לעשות את החוק הזה

שמחה רוטמן: בסדר

שמחה רוטמן:  אנחנו ירדנו לרמת תיקוני נוסח של שנייה ושלישית

ענת הר אבן: זה בהתאם לסעיף התחולה, כי זה על חוב שהוא מתמשך ועכשיו אני צריכה לקבע לו יום שהוא ממנו, זאת אומרת זה גם ניסוחים וגם - - -     

שמחה רוטמן: בסדר גמור

שמחה רוטמן:  בין ראשונה לשנייה לשלישית

שמחה רוטמן:  זה בסדר גמור

דן בן סימון: רק עוד הערה

דן בן סימון:  בניסוחים לוקח הרבה זמן אבל במחשוב זה הכל - - -     

שמחה רוטמן: נכון

שמחה רוטמן:  הנה תראה כמה ניסחנו מהר

טליה ג'מאל: לא

טליה ג'מאל:  וגם כאמור אם הנוסח הזה לא ברור בינכם גם תיקון נוסח אנחנו, ההקראה עכשיו הייתה בכפוף - - -     

שמחה רוטמן: בסדר גמור

שמחה רוטמן:  היא צודקת מאוד שאנחנו צריכים אמתית לשבת ולחשוב על סוגית ב' והיא תשפיע מאוד על א'

שמחה רוטמן:  כי אם ב-ב' תגידי מה שהיה תשאירו את אותו כלל ואל תגעו בו, יכול להיות שזה יותר נכון

שמחה רוטמן:  תשאירו את הכלל הזה עד שימותו כל הקנסות ואל תשנו להם את כל הקנס וזה יחול רק על קנס שיינתן מיום התחולה

טליה ג'מאל: מוסכם מוסכם

שמחה רוטמן: ואז אין לו שום בעיה וזה יחול ביום התחולה הטבעי והכל בסדר

טליה ג'מאל: אין ספק שיש סיבה שיש לנו גם הכנה לשנייה ושלישית כדי שנוכל לבדוק את הנושא הזה

דן בן סימון: אנחנו בראשונה נכון?     

שמחה רוטמן: אנחנו עכשיו בראשונה

שמחה רוטמן:  הכל בסדר

שמחה רוטמן:       אנחנו סיימנו את הקראת הנוסח

שמחה רוטמן:  שלטון מקומי וסנגוריה, או סנגוריה ושלטון מקומי

שמחה רוטמן:  מי קודם? הוא נותן מחמאות אני לא יודע מה את נותנת, נלך על בטוח

שמחה רוטמן:  סנגוריה

מורן כרמון: מורן כרמון, מנהלת התחום הכלכלי בסנגוריה הארצית

מורן כרמון:  אנחנו מברכים על ההכללה של חוק העונשין בתוך המתווה החדש

מורן כרמון:  אנחנו יודעים לומר שהנושא של תוספות הפיגורים על הקנסות, הוא נושא משמעותי ללקוחות שלנו

מורן כרמון:  מדובר באוכלוסיות מוחלשות שמתקשות לשלם וצריך לתמרץ אותן, אין להן ולכן זה משמעותי מאוד

מורן כרמון:      בקריאות הבאות אני שומרת את האפשרות לדבר על גובה התוספות

מורן כרמון:  אנחנו חושבים ש-35% זה גבוה

מורן כרמון:  הייתה הצעת חוק ממשלתית לפני כמה שנים שדיברה על 25%

מורן כרמון:  מנהל רשות האכיפה והגבייה דאז תמיר מוסקוביץ, תמך באותה הצעה

מורן כרמון:  אנחנו חושבים שאפשר לרדת עוד

מורן כרמון:  נדבר על זה בהמשך, קודם ניתן לדבר הזה לעבור ותודה רבה לכם

שמחה רוטמן: בסדר גמור

שמחה רוטמן:  תודה

שמחה רוטמן:  מירה מצטער לא נשאר זמן

שמחה רוטמן:  סתם

שמחה רוטמן:  מאחר ואני לא בטוח מה תגידי

משה סולומון: מירה סלומון, מרכז השלטון המקומי

משה סולומון:  אני אתחיל קודם מהערה על הנוסח לסעיף 67(ב)

משה סולומון:  אני רוצה לוודא כי זה יוביל אותנו לנקודה הבאה

משה סולומון:  "הקנס שלא שולם כולו או מקצתו, יתווספו בתקופת הפיגור"

משה סולומון:  אין כאן הגדרה לתקופת פיגור, ואני מנסה להבין האם הריבית השקלית ודמי הפיגורים מתווספים ל-100%, ל-135%? האם זה מהיום הראשון? מה המשמעות? איך עושים את החיבור?     

שמחה רוטמן: ענינו על זה מהותית

שמחה רוטמן:  אני חושב שזה גם ברור

טליה ג'מאל: זה כפוף לנוסח

טליה ג'מאל:  אני חושבת שזה ברור

טליה ג'מאל:  הנוסח הזה הגיע מתיקונים מקיפים שעשינו בחוק פסיקת ריבית והצמדה לעיצומים כספיים לדעתי, או לעיצומים כספיים או לחוק כבישי האגרה

טליה ג'מאל:  אל תתפסו אותי במילה

דן בן סימון: כביש אגרה זה הכי דומה

טליה ג'מאל: כביש אגרה

טליה ג'מאל:  אבל לא נראה לי שספציפית על תקופת פיגור מעיצומים כספיים

טליה ג'מאל:  זה בא משם, אנחנו נוודא מול הנסחית שזה ברור

טליה ג'מאל:  הרעיון הוא כמו שהסברתי מקודם: ביום שבו היית אמור לשלם מתווסף 35%

טליה ג'מאל:  הוא עומד בפני עצמו

טליה ג'מאל:  ומאותו יום ואילך, הוראות חוק פסיקת ריבית והצמדה לעניין ריבית שקלית ודמי פיגורים

טליה ג'מאל:  המשמעות היום, האוצר יתקן אותי אבל לפי מה שאנחנו מבינים זה מסתמן שזה יהיה במצב של הריבית במשק סביב ה-12% שנתי שמשולם כל רבעון, דמי הפיגורים משולמים כל רבעון

טליה ג'מאל:  הריבית מתווספת מהיום הראשון

טליה ג'מאל:       המועד הקבוע הוא המועד - -      

משה סולומון: כלומר הקרן הופכת להיות 135%?     

טליה ג'מאל: לא

שמחה רוטמן: לא

שמחה רוטמן:  הכל על ה-100

שמחה רוטמן:  במנגנון של פסיקת ריבית והצמדה, כל החלק של הפיגורים – לא מתווסף לקרן ואילו החלק של הריבית – כן מצטרף לקרן

שמחה רוטמן:  אז הריבית תצטרף לקרן

שמחה רוטמן:  ה-35 וכל דמי הפיגורים שלהם – יכנסו לקרן חוב נפרדת, שהיא לא צוברת פיגורים על פיגורים

דן בן סימון: מה שנקרא לא יהיה ריבית דריבית

טליה ג'מאל: מירה, אני מציעה להסתכל על הנוסח המשולב שהבאנו לסעיף 67

משה סולומון: עליו אני מסתכלת

משה סולומון:  כלומר תוספת הפיגור יתנהג כמו דמי פיגור

שמחה רוטמן: בדיוק

שמחה רוטמן:  נכון

משה סולומון: הדבר השני שאנחנו מבקשים לומר זה שאנחנו קיימנו תחשיב ביחס לרשות שמתבצעת בה גבייה משמעותית מאוד

משה סולומון:  ביצענו תחשיב של המנגנון, לא הנוכחי לא זה שמוציא את הנושא של הפרות תעבורה מינהליות מחוץ להצעת החוק

משה סולומון:  אנחנו ראינו שזה מגיע עבור אותה רשות מקומית לסכום שעולה 6 מיליון

משה סולומון:  אנחנו עוד לא העברנו את הנתונים לאוצר שהוא זה שמוסמך לומר שמדובר בהצעת חוק תקציבית, אבל כפי שאמרתי, לא חילצנו את הנושא של הפרות התעבורה המינהליות , נצטרך להעביר לכם את הנתונים בין ההכנה לשנייה ושלישית

משה סולומון:      אני מזכירה שחוק יסוד משק המדינה קובע הצעת חוק תקציבית גם אם היא מתייחסת לרשות מקומית, זאת אומרת גם אם העלות היא לגבי רשות מקומית

משה סולומון:  אנחנו נעביר את הנתונים

שמחה רוטמן:   נכון

שמחה רוטמן:  האוצר, תקני אותי אם אני טועה

שמחה רוטמן:  כאשר עבירות התעבורה המינהליות היו בפנים, הם אמרו שאולי זה יהיה תקציבי, כשהוצאנו אותם – הם אמרו שזה לא תקציבי ואני מניח שברשויות המקומיות זה עיקר האירוע

אורלי ליימן עיני: נכון

אורלי ליימן עיני:  רק לפרוטוקול, אנחנו לא הכנסנו לתחשיב שלנו את השלטון המקומי

שמחה רוטמן: כן

שמחה רוטמן:  בסדר גמור

משה סולומון: כן

משה סולומון:  הם לא לקחו בחשבון - - - רק המרכז לגביית - - -     

טליה ג'מאל: אוסיף על זה שרק ברמה הטכנית כל הסיפור של הצעת חוק תקציבית ודיברנו על זה גם בעבר, אנחנו מדברים כרגע על תוספות פיגור, התכלית של החוק הזה הוא שהם לא ישולמו

שמחה רוטמן: שיהיה אפס

טליה ג'מאל: שיהיה אפס

טליה ג'מאל:  הקנס מוטל כדי שאדם לא יעשה עבירה, ותוספת הפיגור על הקנס הוא בשביל שאדם שכבר עשה את העבירה ומקבל את הקנס – ישלם בזמן

טליה ג'מאל:  זה לעניין התכלית

טליה ג'מאל:      לעניין הצעת החוק התקציבית, שוב מדובר בעניין פרוצדוראלי, גם אם ההצעה היא הצעת חוק תקציבית כל מה שצריך זה  – שיתמכו בה 50 ח"כים במליאה או הסכמת ממשלה

טליה ג'מאל:  כרגע אני מבינה שיש את הסכמת הממשלה

שמחה רוטמן: שבכל מקרה גם יש הסכמת ממשלה וגם - - -, אבל בכל מקרה כרגע האוצר אומר שזה לא תקציבי ואין לנו נתונים שמראים שזה תקציבי

משה סולומון: מה שנאמר על ידי היועצת המשפטית לוועדה הוא ברור ומובן ונכון כמובן, ועדיין כשהוועדה יודעת שיש פגיעה בעלות מסוימת והעלות התקציבית נקבעה כדי לתת איזושהי תפיסה של הפגיעה בהכנסות, אז כדאי שהוועדה תדע

יונתן מישרקי: הפוך

יונתן מישרקי:  הוועדה חושבת מירה

טליה ג'מאל: כמובן שאנחנו מסכימים - -

טליה ג'מאל:  חבר הכנסת מישרקי, אם אפשר משפט נוסף

יונתן מישרקי: הוועדה חושבת הפוך

יונתן מישרקי:  זה יתמרץ יותר את האזרח לשלם מה שיכניס לכם יותר כסף בסוף החודש

שמחה רוטמן: בבדיקה שעשינו, ואנחנו נבקש עוד ממ"מ בין הראשונה לשנייה וגם לפעמים הצעת חוק הופכת או מפסיקה להיות תקציבית בין ראשונה לשנייה לשלישית, יש שם שינויים

שמחה רוטמן:  אבל פעמים רבות מה שגילינו שעל הנייר שם – כי אנשים סופרים בתור הנכסים שלהם את החובות בהוצאה לפועל – אבל בגבייה בפועל – זה לא מגיע

שמחה רוטמן:  וגם מבטלים אותם, מבטלים המון ולכן זה לא באמת תקציבי

משה סולומון: בדקנו את הנתונים האלה

משה סולומון:  כפי שהעיר אדוני לאוצר, אנחנו עשינו בדיקה לפי ההערות של הוועדה

משה סולומון:  אני רוצים לומר משפט נוסף, כמובן שהרעיון הוא שאנשים ישלמו את חובם בזמן ולא יצברו מלכתחילה פיגורים

משה סולומון:  כמובן

משה סולומון:  ועדיין יש ממוצעים שעוברים משנה לשנה וכולם רואים אותם

משה סולומון:  ואנחנו יודעים שיש התנהגות אנושית ממוצעת כלשהי לגבי אנשים נורמטיביים יותר או פחות, ואי אפשר להתעלם מהעובדה שהדבר הזה משמש כחלק מההכנסות של הרשות המקומית

משה סולומון:      ולכן חשוב שהוועדה תשים לב לדבר הזה ואנחנו נעביר את הנתונים לקראת שנייה ושלישית

שמחה רוטמן: אין בעיה

שמחה רוטמן:  כן, משרד המשפטים

יפעת רווה: אני רק רוצה לומר שזה לא אקסיומה שחלק מהחישוב התקציבי, שיש מטרה מסוימת לכל התוספות וזה לא אקסיומה שהשיקולים התקציביים הם אלה שנמצאים כאן

יפעת רווה:  אני רק רוצה לומר את זה לפרוטוקול

שמחה רוטמן: בסדר גמור

שמחה רוטמן:  מצוין

שמחה רוטמן:  אנחנו סיימנו את ההקראה, ברשותכם חבריי נעבור להצבעה?     

טליה ג'מאל: בכפוף לתיקוני נוסח

שמחה רוטמן: כמובן בכפוף לתיקוני הנוסח שדובר ונאמר

אחמד טיבי: התייעצות סיעתית עם - -     

שמחה רוטמן: ככה?     

יונתן מישרקי: אני מוותר

שמחה רוטמן: לא ידעתי שאתם באותה סיעה

שמחה רוטמן:  טוב רבותיי, אנחנו עוברים להצבעה על הנוסח כפי שהוקרא בכפוף לתיקוני הנוסח

שמחה רוטמן:  לאישור לקריאה הראשונה –סופסוף – של הצעת חוק העונשין, תיקון מס' כלשהו הפחתת תוספת הפיגור על אי-תשלום קנס), התשפ"ד-2024

אחמד טיבי: תיקון מס' 30 לא?     

שמחה רוטמן: לא יודע כי זה העונשין

טליה ג'מאל: לא

טליה ג'מאל:  זה משתנה על-פי כמה הצעות חוק יש בתור

שמחה רוטמן: בסדר גמור

שמחה רוטמן:  מי בעד ההצעה? ירים את ידו – 4

שמחה רוטמן:  מי נגד? אין מתנגדים

שמחה רוטמן:  מי נמנע? אין נמנעים

שמחה רוטמן:      אני קובע כי הצעת חוק העונשין (תיקון – הפחתת תוספת הפיגור על אי-תשלום קנס) התשפ"ד-2024  הצבעה     					    אושרה      כפוף לתיקוני הנוסח שיוצגו

יונתן מישרקי: שאיננה תקציבית

יונתן מישרקי:  זאת הבשורה היום

שמחה רוטמן: ואיננה תקציבית

שמחה רוטמן:  ותועלה למליאה בהתאם ללוחות הזמנים הנדרשים

שמחה רוטמן:      אני רוצה להגיד תודה רבה לכולם – משרד האוצר, משרד המשפטים, חברי הכנסת המציעים, כמובן ליעוץ המשפטי לוועדה, הנהלת הוועדה, למרכז השלטון המקומי, לסנגוריה וכמובן לרשות האכיפה והגבייה והנהלת בתי המשפט

שמחה רוטמן:  נפגש לקריאה השנייה והשלישית בעזרת השם